## El Consell valida la reparació urgent del centre per a persones amb discapacitat ‘Masia del Collao’ de l’IVASS danyat per la DANA

*** L’import de les obres ascendix a 60.504 euros**

El Consell ha aprovat la declaració d’emergència i l’adjudicació del contracte per a la reparació dels danys ocasionats per la DANA en el centre per a persones amb discapacitat ‘Masia del Collao’, pertanyent a l’Institut Valencià de Servicis Socials (IVASS), per un import de 60.504 euros.

La riuada del passat 29 d’octubre va produir una solsida parcial del mur de maçoneria que delimita el jardí de la Masia del Collao, situada en el terme municipal de Dos Aguas, i que funciona com a alberg destinat a estades vacacionals i respirs de persones amb discapacitat intel·lectual amb necessitats de suport extens.

L’actuació inclou el condicionament de l’accés a l’obra, l’apuntalament del mur per a garantir la seguretat mentres es fan els treballs i la seua posterior reparació. Les obres, que es van iniciar el 25 de març, tenen prevista la seua finalització en dos mesos.

Fecha: 01/04/2025